Jumalan armoa ja rauhaa!
Tervetuloa seuraamaan Tie on valmis -ohjelmaa, -
jonka me aloitamme Jeesuksen nimessä.
Mielessäni on aika jännä raamatunkohta -
Markuksen evankeliumin luvusta 2, siitä alusta muutama jae.
Tuttu ihana kertomus!
Minä ajattelen noita neljää miestä nyt ensiksi.
Mikä se oli se idea, -
että he lähtivät etsimään tätä halvattua miestä -
ja sitten kantamaan häntä Jeesuksen kotiseuroihin?
Mikä siinä oli oikein taustalla?
Kun kerran olin pohtimassa tuota, mikähän se oli, -
niin havaitsin, -
että siellä vaikutti Jumalan rakkaus näiden miesten sydämessä.
Kun he katsoivat tuota kärsivää halvaantunutta miestä, -
toveriaan, -
heille tuli valtava halu auttaa.
Se on Jumalan teko sekin.
Niin he päättivät, että nyt lähdetään.
Nyt lähdetään!
Me haluamme viedä tuon miehen Jeesuksen luokse.
Ja niin he lähtivät.
Kun he tekivät matkaa sinne -
paareja kantaen, -
niin he havaitsivat yhden asian.
Jeesuksen pitämässä kokouksessa oli niin paljon väkeä, -
että ei päässyt oven kautta sisään.
Ikkunat ja ovet olivat kaikki täynnä väkeä.
Ellei näiden miesten elämässä olisi Jumalan rakkautta -
ja päätöstä, että tässä täytyy toimia näin, -
niin he olisivat jättäneet siihen tai sitten vieneet miehen takaisin.
Siellä oli kuitenkin semmoista uskoa ja rakkautta, -
että Jeesus voi ja tahtoo auttaa.
Mutta miten saada tuo mies väentungoksessa Jeesuksen eteen?
Joku noista veljistä sanoo: -
"Ikkunoista ei pääse sisään, ovista ei pääse sisään, -
mutta hei, mennäänpä katolle."
Mennäänpä katolle! Katto oli siihen aikaan tasainen.
He sanoivat: "Joo, niin tehdään!"
Ja he veivät miehen sinne ja purkivat tiiliä pois, -
että saivat aukon. En tiedä, -
olisiko epäusko yrittänyt vähän sanoa, että tämä on aika radikaalia, pojat.
Mutta Jumalan antama usko ja ihmeellinen rakkaus -
oli niin vahva, että he päättivät, että tämä tehdään!
Tämä tehdään!
Voi olla, että sinulla on tämmöinen rakkaus ja usko, -
että joku läheisistäsi, ystävistäsi tai naapureista...
Sinulla on semmoinen tuntu, että hänet pitäisi saada -
seurakunnan keskelle, -
mutta kun se on niin vaikeaa.
Sinä voit myös miettiä mielessäsi, miten se olisi mahdollista.
Kun sinä et anna periksi, niin sitten ideaa pukkaa!
Halleluja!
Näin kävi näille miehille.
He panivat itsensä likoon -
ja kantoivat halvatun sinne katolle.
Siitä hihnoilla laskivat hänet sitten alas Jeesuksen eteen.
Sitten tässä oli tämmöinen aika jännä kohta.
Täällä sanotaan näin: -
"Mutta kun Jeesus näki heidän uskonsa, sanoi hän halvatulle: -
'Sinun syntisi annetaan sinulle anteeksi.'"
No, aina on fariseuksia paikalla. Niin jotkut purnasivat.
Jeesus kuitenkin osoitti, -
että Hän kunnioitti noiden neljän miehen uskoa ja vaivannäköä.
Kuule, sitten laskettiin se mies.
Porukka on aivan jännittyneenä, miten tässä nyt käy.
Menevätkö tässä liturgiat sekaisin? Mitä tapahtuu?
Mutta kun hän tuli sinne, -
Jeesus antoi ensin vapautuksen sanan: -
"Sinun syntisi annetaan sinulle anteeksi" -
eli usko evankeliumiin!
Sitten tulee... Halleluja!
Kun ne vielä rupesivat sanomaan, että voiko saada anteeksi.
Voiko vaan tuosta noin?
"Mutta tietääksenne, että Ihmisen Pojalla [eli Jeesuksella] -
on valta maan päällä antaa syntejä anteeksi", niin -
- hän sanoi halvatulle - "minä sanon sinulle: -
nouse, ota vuoteesi ja mene kotiisi."
Ja niin hän nousi.
Ajattelepas, kuule!
Ajattelen nyt niitä neljää miestä, kun ne olivat nähneet vaivaa.
Ensin näytti, että ei päästä läpi.
Kun he sitten katsoivat, kun mies hyppi ja iloitsi siellä -
ja porukka ylisti Jumalaa, niin kyllä nekin sanoivat toisille, -
että oli se vaan hyvä, ettei annettu periksi!
Näin me tarvitsemme tänä päivänäkin -
välillä semmoista kestävyyttä, -
kun me haluamme kutsua ihmisiä Jumalan valtakuntaan.
Tarvitsemme kestävyyttä.
Muistan edesmenneen rakkaan veljen Tuomas Jäntin, -
joka oli myös monet vuosikymmenet Kanadassa -
julistamassa Herran Sanaa pastoreille.
Hän kertoi, että siellä oli ollut yksi mies, -
joka kutsui aina naapuria joka sunnuntaiaamu: -
"Lähdetään kirkkoon kuuntelemaan Jumalan Sanaa."
Tällä naapurilla oli aina oikein hyvä syy.
Milloin piti venettä laittaa. Milloin piti lähteä synttäreille.
Milloin haluttiin pitää vaan muuten vapaata ja näin.
Sitten kerran se taas sanoi sille naapurille: -
"Kuule, lähde tänään kuuntelemaan Jumalan Sanaa!"
Hän sanoi: "No, en minä nyt oikein tiedä."
Kutsuja sanoi: "Kuule, tiedätkö muuten, -
monesko kerta tämä on, kun minä kutsun sinua?"
- En minä tiedä. - Tämä on 100. kerta!
Ja joka kerta olet sanonut, että ei käy.
Naapuri sanoi, että jos tämä kerran on 100. kerta, niin nyt lähden!
Niin hän tuli ja kuunteli evankeliumin.
Ja antoi elämänsä Jeesukselle.
Siunaus valtasi koko tuon perheen.
En tiedä, miten sinun kohdallasi on, -
mutta muista, että siellä takana on valtava Jumalan rakkaus, -
joka on pannut ihmiset sinuakin kutsumaan.
Kerta toisensa jälkeen Jumalan Sanan ääreen!
Herra haluaa tänään kohdata sinua!
Hän haluaa antaa kaikki synnit anteeksi.
Herra haluaa tänään koskettaa sinua myös parantavasti. Halleluja!
Jeesus toimii edelleen.
Ooh! Halleluja! Ooh! Halleluja!
Koen niin valtavaa Jumalan armovoimaa!
Sinun syntisi annetaan sinulle anteeksi.
Kuule, sinä saat nyt kokea, -
että Herra avaa siunauksen virrat koko sukuusi!
Halleluja! Jeesuksen nimessä ja veressä -
on täysvoitto hankittu. Täysvoitto!
Ja ilo vuotaa sydämeen.
Rukoillaan nyt.
Isä, Jeesuksen nimessä, kiitos, että siunaat näitä ystäviä, -
joita on kutsuttu monta kertaa, -
mutta nyt oli se hetki, jolloin he ottavat vastaan.
Halleluja! Kaikki synnit annetaan anteeksi.
Ja uusi elämä alkaa vaikuttaa!
Kiitos Herra, kosketat vahvasti voimallasi juuri nyt.
Me ylistämme sinua terveydestä, voimasta, uudistuksesta!
Sinä toimit! Aamen.
Särje, oi Herra, sydämet meidän -
valtavan Henkes' voimalla ain'!
Lyö maahan korska ylpeä henki.
Tomua kaikki oommehan vain.
Särjetyt syömmet korjaa nyt, Herra.
Paranna haavat haavoitetun.
Veresi kallis lääkkeeksi anna -
haavoihin sieluin ahdistetun.
Murtuvan mieltä Herra ei hylkää, -
niin sana meille vakuuttavi.
Huonona siis jään huonojen joukkoon, -
sieluni sua odottavi.
Anna, oi Herra, armosi mulle, -
näethän kaikki puutteheni.
Virvoita, auta, hoida ja kanna -
huonoinkin lapsi laumahasi.
Oi, Jeesus Kristus, lunastajamme -
luoksesi kerran tulla mun suo.
Autuain joukkoon pyhien seuraan -
taivaiseen kotiin istuimes' luo.
Tekstitys: Tuula-Riitta Virrankare